রাজনৈতিক প্রতিহিংসা চরিতার্থ করতেই তাপস পালকে গ্রেফতার করা হয়েছে। অভিযোগ করলেন তাপস পালের স্ত্রী নন্দিনী পাল। তাঁর একই সঙ্গে দাবি, যাদি তাপস পাল অন্যায় করে থাকে, তবে রোজ ভ্যালির ঘরের ছেলে বাবুল সুপ্রিয় কেন ছাড় পাবে।
 ওয়েব ডেস্ক: রাজনৈতিক প্রতিহিংসা চরিতার্থ করতেই তাপস পালকে গ্রেফতার করা হয়েছে। অভিযোগ করলেন তাপস পালের স্ত্রী নন্দিনী পাল। তাঁর একই সঙ্গে দাবি, যাদি তাপস পাল অন্যায় করে থাকে, তবে রোজ ভ্যালির ঘরের ছেলে বাবুল সুপ্রিয় কেন ছাড় পাবে। নন্দিনী পালের অভিযোগ উড়িয়ে, বাবুল সুপ্রিয় জানিয়েছেন একজন শিল্পি হিসেবেই তিনি রোজভ্যালির অনুষ্ঠানে গেছেন, অর্থ নিয়েছেন। এর বাইরে আর কোনও সম্পর্ক নেই। প্রসঙ্গত, আজ ৪ ঘণ্টা টানা জেরার পর গ্রেফতার তাপস পাল। আজই সকালে স্ত্রীকে সঙ্গে নিয়ে সিবিআই-এর সিজিও কমপ্লেক্সে হাজিরা দেন তৃণমূল সাংসদ। তাঁকে জেরার সময় বয়ানে অসঙ্গতি মেলে। আর তারপরই তৃণমূল সাংসদ তাপস পালকে গ্রেফতারের সিদ্ধান্ত নেন গোয়েন্দারা।